Rikunarita-ORG/Wikinium huggingface dataset:
# החום הגדול

החום הגדול
The Big Heat|  |
|
בימוי |
פריץ לאנג  |
|
הופק בידי |
רוברט ארתור  |
|
תסריט | סידני בוהם, William P. McGivern, פריץ לאנג  |
|
עריכה |
צ'ארלס נלסון  |
|
שחקנים ראשיים | גלוריה גראהם דון סימור גלן פורד אדם ויליאמס פיטר וויטני הארי לאוטר ריק רומן ג'ון קראופורד Chris Alcaide סידני קלוט פיל ארנולד אדית אוונסון סליה לובסקי לי מרווין אלכסנדר סקורבי ג'וסלין ברנדו דורותי גרין ג'נט נולן ויליס באוצ'י קרולין ג'ונס רוברט ברטון Howard Wendell  |
|
מוזיקה |
מישה בקליניקוף  |
|
צילום |
צ'ארלס לאנג  |
|
מדינה |
ארצות הברית  |
|
חברת הפקה |
סרטי קולומביה  |
|
חברה מפיצה |
סרטי קולומביה, נטפליקס  |
|
שיטת הפצה |
וידאו על פי דרישה  |
|
הקרנת בכורה |
14 באוקטובר 1953  |
|
משך הקרנה |
89 דק'  |
|
שפת הסרט |
אנגלית  |
|
סוגה |
סרט ויגילנטה, סרט דרמה, פילם נואר, סרט מסתורין  |
|
מקום התרחשות |
לוס אנג'לס  |
| **דף הסרט ב־IMDb** |
|   |

**החום הגדול** (באנגלית: **The Big Heat**) הוא סרט פשע אמריקאי משנת 1953 בבימויו של פריץ לאנג, המבוסס על רומן מאת ויליאם פ. מק'גיברן. בסרט מככבים גלן פורד, גלוריה גראהם ולי מרווין. הסרט עוקב אחר סמל משטרה החוקר את מותו של עמיתו, חקירה המובילה לחשיפת רשת פשע מאורגן ושחיתות במערכת אכיפת החוק. הסרט נחשב לאחד מהסרטים האפלים המצוינים שנעשו אי פעם, ובוודאי לאחד מסרטיו המושלמים של לאנג.

הסרט נבחר להיכנס לארכיון הסרטים הלאומי של ארצות הברית של ספריית הקונגרס בשנת 2011.

## עלילה

סמל המשטרה דייב באניין חוקר את מותו של שוטר לשעבר, שלכאורה התאבד. במהלך החקירה, באניין מגלה רשת של שחיתות ופשע המאורגן, המגיעה עד לדרגים הגבוהים ביותר בעיר. כאשר הוא מתקרב לחשיפת האמת, חייו וחיי משפחתו נמצאים בסכנה, והוא נאלץ להתמודד עם איומים ומכשולים במאבקו לצדק.

## צוות השחקנים

* **גלן פורד** – דט. סמל דייב באניין, חוקר נחוש.
* **גלוריה גראהם** – דבי מארש, מאהבת של גנגסטר המסייעת לבאניין.
* **לי מרווין** – וינס סטון, גנגסטר אכזרי.
* **ג'נט נולאן** – ברטה דאנקן, אלמנת השוטר המת.
* **אלכסנדר סקורבי** – מייק לגאנה, ראש הפשע המאורגן בעיר.

## ביקורות

הסרט "החום הגדול" זכה לשבחים רבים ונחשב לאחד הסרטים האפלים המצוינים שנעשו אי פעם, ובוודאי לאחד מסרטיו המושלמים של פריץ לאנג. הוא קיבל ציון של 94% באתר Rotten Tomatoes ובנוסף קיבל פרגונים על הליטוש הוויזואלי, תנועות המצלמה החלקות, קצב העלילה המהיר והדיאלוגים השנונים זכו להערכה רבה. בישראל, הסרט הוקרן במסגרות שונות, כולל הקרנה בסינמה של בית הספר סם שפיגל לקולנוע ולטלוויזיה בירושלים, שם תואר כ"פורטרט מדויק, מבריק ואפל לאופן שהמפגש עם שחיתות, סיאוב ורצח משפיעות על הנפש, גם של האדם הרגיל ביותר".

## קישורים חיצוניים

 מדיה וקבצים בנושא **החום הגדול** בוויקישיתוף

* "החום הגדול", במסד הנתונים הקולנועיים IMDb (באנגלית)
* "החום הגדול", באתר נטפליקס
* "החום הגדול", באתר AllMovie (באנגלית)
* "החום הגדול", באתר Rotten Tomatoes (באנגלית)
* "החום הגדול", באתר אידיבי
* "החום הגדול", במסד הנתונים הקולנועיים KinoPoisk (ברוסית)

## הערות שוליים
# רומן רומנטי על טבעי

**רומן על-טבעי** הוא תת-ז'אנר של רומן רומנטי וספרות ספקולטיבית כאחד. רומן על-טבעי מתמקד באהבה רומנטית וכולל אלמנטים שמעבר לטווח ההבנה האנושית. הוא משלב יחד נושאים מהז'אנרים הבדיוניים הספקולטיביים של פנטזיה, מדע בדיוני ואימה. סימני היכר נפוצים של הז'אנר הם מערכות יחסים רומנטיות בין בני אדם לערפדים, רוחות רפאים, אנשי זאב, וישויות אחרות. מצבים נפוצים בז'אנר הם מסעות בזמן (עבר, הווה ועתיד), צייד ישויות על טבעיות, בתים רדופים או גלגול נשמות.
מעבר לסימני ההיכר הנפוצים, הז'אנר יכול לכלול גם דמויות עם יכולות מדיום, כמו טלקנזיס או טלפתיה.

בעוד שבסוגת המדע הבדיוני ה"קלאסי" היחס בין מחברים למחברות נוטה בבירור לטובת הגברים, הרי שבסוגת הרומן הרומנטי העל-טבעי, בדומה למצב בסוגת הפנטזיה האורבנית, המאזן נטוה לטובת הנשים. דוגמאות לסופרות שהשפיעו על הז'אנר: סטפני מאייר, מחברת סדרת הדמדומים, מגי סטיווטר, מחברת סדרת הזאבים של גרייס, שרלין האריס, מחברת סדרת תעלומות הערפדים הדרומיים שהפכה לסדרת הטלוויזיה המצליחה, "דם אמיתי".

## מאפיינים

הדמויות הראשיות כוללות בני אדם ויצורים על-טבעיים, למשל: אלים, פיות, מלאכים, מכשפות, שדים משני צורה, ערפדים, אנשי זאב, רוחות רפאים, קוסמים, זומבים, דרקונים, ציידי שדים, אלפים, בנות או בני ים. הדמויות הטובות והדמויות הרעות מוגדרות ומובחנות היטב אלה מאלה.
בסוגה זו בני האדם יכולים להתקרב במידת מה לעולם העל-טבעי, לדוגמה, דמות אנושית שיכולה לראות רוחות רפאים.

עלילות של רומנים על-טבעיים עוסקות בראש ובראשונה באהבה, אך לעיתים קרובות אחד הצדדים במערכת היחסים מכניס סכנה כלשהי או ממלא תפקיד חשוב בתעלומה מסוכנת. במצב הזה הדמויות הראשיות מנסות להתגבר על הסכנה בעצמן או בעזרת מושא אהבתן. לגיבור או לגיבורה יש תכונות גבורה בולטות שעוזרות להם בקו העלילה (לדוגמה אדוארד קאלן, בסדרת ה**דמדומים**, יכל לקרוא מחשבות של בני אדם). הרומן העל-טבעי אינו מוגבל לזמן מסוים, ויכול אף לכלול מסע בזמן.

## דוגמאות

* סדרת “קאת’רין קרופילד: ציידת” מאת ג'אנין פרוסט
* "סדרת "בני הנפילים" מאת קסנדרה קלייר
* סדרת "הש הש" מאת בקה פיצפטריק
* סדרת "מאהב מהאופל" מאת ג'י. אר. וורד
* סדרת "נפילה" מאת לורן קייט
* סדרת "בני האלמוות" מאת אליסון נואל

## ראו גם

* רומן רומנטי
* פנטזיה אורבנית
* מדע בדיוני

## קישורים חיצוניים

* המדריך לרומן רומנטי על טבעי, אוקטובר 2015
* Tobin-McClain, Lee. “Paranormal Romance: Secrets of the Female Fantastic.” **Journal of the Fantastic in the Arts** 11, no. 3 (43) (2000): 294–306.
* Mukherjea, Ananya. “My Vampire Boyfriend: Postfeminism, ‘Perfect’ Masculinity, and the Contemporary Appeal of Paranormal Romance.” **Studies in Popular Culture** 33, no. 2 (2011): 1–20.

## הערות שוליים
# סדרת קולנוע

**סדרות קולנוע** היו סדרות של פרקים או של סרטים קצרים במסגרת עלילתית אחת, ששודרו בבתי קולנוע במחצית הראשונה של המאה ה-20, טרם הפיכת מקלט הטלוויזיה למוצר ביתי נפוץ. כיום כבר אין מציגים בקולנוע סדרות, ואת מקומו תפסו מזמן מכשירי הטלוויזיה, וכיום גם המחשבים, הטלפונים החכמים ודומיהם.

## שידור תכנים מוסרטים

מכשירי הטלוויזיה, שהטכנולוגיה שאפשרה את פעולתם הייתה קיימת כבר בתחילת המאה ה-20, הפכו נפוצים בבתי מגורים רק במחצית השנייה של המאה ה-20, לאחר מלחמת העולם השנייה. לפיכך, במחצית הראשונה של המאה ה-20, היווה הקולנוע את אמצעי תקשורת ההמונים היחיד לשידור תוכן מוסרט, ולכן נהגו לשדר באולמות הקולנוע, מלבד סרטים, גם תכנים אחרים, בהם סדרות.

## מאפיינים

במונחים בני ימינו, בשפה חופשית, ניתן להגדיר את סדרות הקולנוע כ"סדרות טלוויזיה ששודרו בקולנוע". כמו בסדרות טלוויזיה בנות ימינו, גם בסדרות הקולנוע מקובל היה להציג פרק חדש מדי שבוע, והסדרה כולה היוותה רצף עלילתי אחד. להבדיל מסדרות סרטים, לא היה מדובר בסרט חדש באורך מלא ששודר מדי שבוע (עניין מורכב ויקר מדי אפילו בימינו), אלא בפרקים, לפעמים קצרים מאוד (גם רבע שעה), ששודרו מדי שבוע בבתי הקולנוע, בדומה לפרקי סדרת טלוויזיה כיום. ניתן לראות את סדרות הקולנוע גם כ"סדרות סרטים של סרטים קצרים".

לרוב שודר פרק בסדרת קולנוע לפני או אחרי סרט קולנוע באורך מלא, והיה בכך יתרון כפול, שכן מצד אחד הסרט העיקרי היווה את ההצדקה ללכת לקולנוע למי שטרם הכיר את סדרת הקולנוע המשודרת, ומצד שני, הרצון לצפות בפרק הבא בסדרת קולנוע אליה נחשף הצופה, היווה סיבה מבחינתו להמשיך לפקוד את בתי הקולנוע בקביעות, אף מדי שבוע במשך מספר חודשים.

## ראו גם

* סרטי באטמן - סדרות קולנוע - שתי סדרות קולנוע משנות ה-50 (כשני עשורים לפני סרט באטמן הראשון)
* יומן קולנוע - יומן חדשות שבועי שהיה נהוג לשדר בקולנוע
* סדרת טלוויזיה - צורת השידור העיקרית לסדרות מאז שהטלוויזיה הפכה נפוצה
* סדרת רשת - סדרות המשודרות באינטרנט
* סרט באורך מלא

## קישורים חיצוניים

 מדיה וקבצים בנושא **סדרת קולנוע** בוויקישיתוף
## הערות שוליים

 ערך זה הוא קצרמר בנושא קולנוע. אתם מוזמנים לתרום לוויקיפדיה ו**להרחיב אותו**.
# שואו ראנר (טלוויזיה)

**שואו ראנר** או **שואוראנר** (באנגלית: **Showrunner**, בתרגום מילולי: **מנהל התוכנית** או **מריץ התוכנית**) הוא המפיק בפועל שיש לו את הסמכות היצירתית והאחריות הניהולית על מרכיביה השונים של הפקת תוכנית טלוויזיה. השואו ראנר דואג לכך שתהליך ההפקה יתקדם.

## תפקידים עיקריים

השואו ראנר מוודא שמלאכת כתיבת התסריטים מתקדמת ומגיעה לתוצאה מוגמרת, שההוצאות נשמרות במסגרת התקציב המאושר, שהשחקנים מרוצים ושהחזון היצירתי של התוכנית נשמר בצורה עקבית. בנוסף הוא אחראי על מינוי או אישור ראשי מחלקות וכותבים ומקיים מפגשים עם אינדיבידואלים או צוותים בהפקה לצורך מתן ייעוץ, הנחיות ופתירת בעיות. השואו ראנר מתנהל גם עם צוות ההפקה וגם עם נציגי הגוף שמממן אותה כלכלית - הרשת המשדרת, חברת הסטרימינג או חברת הכבלים. עבור הגוף המממן, השואו ראנר הוא האדם המרכזי שאיתו מתנהלים לגבי הנעשה בהפקת התוכנית ולכן הוא מהווה מעין חוליה מקשרת ומיישמת.
השואו ראנר הוא לרוב אך לא בהכרח היוצר או המפתח של תוכנית הטלוויזיה ולעיתים קרובות הוא גם תסריטאי או במאי בחלק מהפרקים. למשל בסדרה שובר שורות שזכתה לפופולריות רבה, וינס גיליגאן שימש כשואו ראנר; הוא הגה את הרעיון לסדרה, כתב וביים חלק מפרקיה ועסק בתקציב ההפקה.

## קישורים חיצוניים

 מדיה וקבצים בנושא **שואו ראנר** בוויקישיתוף
## הערות שוליים
# LG אלקטרוניקה

LG אלקטרוניקה|  |
|  |
|
נתונים כלליים |
|
בורסה | * הבורסה לניירות ערך בלונדון (LGLD)
* בורסת קוריאה (066570)
 |
|
מייסדים |
קו אין-הוי  |
|
תקופת הפעילות |
אוקטובר 1958 – הווה (כ־67 שנים)  |
|
חברת אם |
LG  |
|
חברות בנות | * LIG Defense&Aerospace
* LG Display
* LG Electronics Latvia
 |
|
מדינה |
קוריאה הדרומית  |
|
מיקום המטה |
סיאול  |
|
ענפי תעשייה | wholesale trade (business-to-business) of household appliances, retail industry  |
|
מוצרים עיקריים |
טלוויזיה, תוכנה, אלקטרוניקה, מקרר, מכשירי חשמל ביתיים, מחשב לוח, שעון חכם, טלפון חכם, מכונת כביסה  |
|
הכנסות |
48,200,000,000 דולר אמריקאי (נכון ל־2010)  |
|
עובדים |
90,578 (נכון ל־2011)  |
|   |
| www.lge.co.kr |
|   |

**LG אלקטרוניקה** (בקוריאנית:  **엘지 전자**) היא חברת אלקטרוניקה רב-לאומית שמרכזה בקוריאה הדרומית. היא חברה בת של קונצרן LG.

לחברה ארבע חטיבות: אלקטרוניקה ביתית, תקשורת סלולרית, מכשירי חשמל ביתיים ורכיבים לרכב. לחברה 128 מפעלים ברחבי תבל, והיא מעסיקה 83,000 עובדים.

החברה השיקה בשיתוף פעולה עם גוגל מספר מכשירים מסדרת ה-נקסוס, ובהם נקסוס 4, נקסוס 5, ואת הטלפון שיצא בסוף 2016: הנקסוס 5x. מעבר לסדרת הנקסוס, לחברה מוצרים נוספים בתחום הטלפונים החכמים. בעבר הם שווקו תחת סדרת אופטימוס, ולאחר מכן תחת סדרת G (דוגמת LG G3). בנוסף, החברה משווקת באותה סדרה שעונים חכמים ומחשב לוח LG G Pad 8.3. השעון החכם LG G-Watch מתוצרתה כולל מסך מגע ברזולוציה Quad HD 1440X2560. לאחר השקתו, הושקו גם הטלפונים LG G4, ו-LG V10, שבו שלוש מצלמות ושני מסכים. באפריל 2016 הושק הטלפון החדש בסדרה: LG G5 ובשנת 2018 LG G7.

LG מייצרת מגוון רחב של מוצרי צריכה (חשמל ואלקטרוניקה) החל ממוצרים לבנים לבית כמו מקררים, מכונות כביסה, מזגנים וטלוויזיות, טלפונים חכמים, טאבלטים וכונני DVD למחשבים. בשנת 2017 החל ייצור סדרה LG תינקיו של מוצרים מתקדמים. LG פרשה משוק הטלפונים החכמים בתחילת 2021 ושאפה להתמקד בצמיחה בתחומים כמו רכבים חשמליים, מכשירים חכמים ורובוטיקה.

* צג תוצרת LG
* מכונת כביסה תוצרת LG
* שעונים תוצרת LG
* כונן תקליטורים תוצרת LG
* מכשיר וידאו VHS תוצרת LG
* רובוט מנקה תוצרת LG

## קישורים חיצוניים

 מדיה וקבצים בנושא **LG אלקטרוניקה** בוויקישיתוף

* אתר האינטרנט הרשמי של LG אלקטרוניקה (בקוריאנית)

* חברת LG אלקטרוניקה, ברשת החברתית פייסבוק
* חברת LG אלקטרוניקה, ברשת החברתית X (טוויטר)
* חברת LG אלקטרוניקה, ברשת החברתית אינסטגרם
* חברת LG אלקטרוניקה, ברשת החברתית LinkedIn
* חברת LG אלקטרוניקה, סרטונים בערוץ היוטיוב
* חברת LG אלקטרוניקה, באתר פינטרסט
* אתר התמיכה הלא רשמי של טלוויזיות LG בישראל

## הערות שוליים
# בלילה

קערה עם בלילה להכנת ופלים, ליד מקלה ופלים
**בְּלִילָה** היא תערובת נוזלית, דלילה או סמיכה, שמבוססת בדרך כלל על קמח עם מים, ביצה, בירה או חלב, מעורבבים זה בזה. בדרך כלל מוסיפים חומר מתסיס לתערובת כדי להתפיחהּ בזמן הבישול, הטיגון או האפייה.

## שימוש

הבלילה נמצאת בשימוש רב במטבח ההודי: בהכנת דוסה - סוג של קרפ הודי, בהכנת דיי - סוג של חטיף הודי בצורת דונאט שמכינים מעדשים ותפוחי אדמה, בהכנת אידלי - מין פשטידה מקטניות ואורז, ועוד.

הבלילה גם בשימוש בהכנת מאכלים נוספים, כמו פודינג יורקשייר, טמפורה, פיש אנד צ'יפס, חביתיות, ופלים וסוגים שונים של עוגות, עוגיות ולחמים.

לעיתים משתמשים בבלילה לציפוי בשר וירקות כשמטגנים אותם, ונהוג לצפות בבלילה מאכלים רבים שמטגנים בטיגון עמוק, לפני הטיגון, ואז הם מכונים "פריטר".

בבריטניה ובאירלנד מכינים נקניקייה בבלילה והיא מוגשת במסעדות פיש אנד צ'יפס.

## קישורים חיצוניים

 מדיה וקבצים בנושא **בלילה** בוויקישיתוף
* בלילה, באתר אנציקלופדיה בריטניקה (באנגלית)

 ערך זה הוא קצרמר בנושא מזון. אתם מוזמנים לתרום לוויקיפדיה ו**להרחיב אותו**.
# קקאו (חברה)

קקאו
카카오|  |
|
נתונים כלליים |
|
בורסה |
בורסת קוריאה (10 ביולי 2017–035720)  |
|
מייסדים | Kim Beom-soo  |
|
תקופת הפעילות |
16 בפברואר 1995 – הווה (31 שנים)  |
|
מדינה |
קוריאה הדרומית  |
|
מיקום המטה |
צ'ג'ו  |
|
ענפי תעשייה |
אינטרנט  |
|
מוצרים עיקריים | KakaoTalk  |
|
מנכ"ל | Rim Ji-hoon  |
|   |
| pf.kakao.com |
|   |

**קקאו** (בקוריאנית: **카카오**) היא חברה ציבורית דרום קוריאנית שמניותיה נסחרות בבורסת קוריאה. החברה עוסקת בהפעלת אתר האינטרנט דהום ובהפעלת אפליקציית המסרים המיידיים KakaoTalk.

## היסטוריה

קקאו נוסדה בשנת 2010. בשנת 2014 היא התמזגה עם חברת דהום והחלה להקרא "דהום קקאו". ב-2015 היא חזרה להקרא קקאו בלבד. בינואר 2016 רכשה קקאו כ-76.4% ממניות חברת לואן אנטרטיינמנט הדרום קוריאנית תמורת כ-1.5 מיליארד דולר אמריקני. לאחר הרכישה לואן מותגה מחדש בשם קקאו M.

## דהום

**דהום** (בהאנגול: 다음, בהאנג'ה: 多音, בכתיב לטיני: daum) הוא פורטל אינטרנט דרום קוריאני, השני בפופולריות שלו בדרום קוריאה אחרי נאבר. דהום מציעה למשתמשיה מגוון שירותים דיגיטליים, כגון: אימייל, צאט, פורומים, קניות וחדשות. משמעות המילה דהום בקוריאנית היא: "קדימה", אבל בהאנג'ה יש לה משמעות נוספת והיא: "קולות רבים".

## KakaoTalk

**KakaoTalk** (בהאנגול: 카카오톡) אשר ידוע גם כ-קהטוק היא אפליקציית מסרים מיידיים לסמרטפונים המאפשרת שליחת הודעות טקסט ושיחות קוליות או וידאו. האפליקציה נמצאת בבעלות חברת קקאו קורפוריישן שייסדה אותה במרץ 2010.

נכון למאי 2017 באפליקציה רשומים כ-220 מיליון משתמשים, ויש לה כ-50 מיליון משתמשים פעילים מדי חודש. האפליקציה זמינה בכ-15 שפות.

## קישורים חיצוניים

 מדיה וקבצים בנושא **קקאו** בוויקישיתוף

* אתר האינטרנט הרשמי של קקאו

* אתר האינטרנט הרשמי של קקאו (בקוריאנית)

* קקאו, ברשת החברתית פייסבוק
* קקאו, ברשת החברתית X (טוויטר)
* דהום

 ערך זה הוא קצרמר בנושא תוכנה. אתם מוזמנים לתרום לוויקיפדיה ו**להרחיב אותו**.
# שחקן משנה

וולטר ברנן, זכה בשלושה פרסי אוסקר לשחקן המשנה הטוב ביותר.
**שחקן משנה** הוא שחקן שתפקידו במחזה או בסרט משמעותי פחות מזה של השחקן הראשי, אך משמעותי יותר מתפקידי ביטים. מתוך הכרה לחשיבות העבודה מסוג זה, תעשיות התיאטרון והקולנוע מעניקות פרסים נפרדים לשחקני המשנה הטובים ביותר.

תפקידיו של שחקן המשנה נעים בין תפקידי דמויות מינורית, ועד לדמויות עיקריות, ולעיתים קרובות הן דמויות מרכזיות בעלי חשיבות חיונית להתפתחות העלילה, כגון: חברו הטוב ביותר [של גיבור הסרט], מושא האהבה [של גיבור הסרט], הסיידקיק (למשל: דמותו של רובין בסדרת "באטמן"), או האנטגוניסט (למשל: הנבל). הם לפעמים, אך לא בהכרח, תפקידי אופי. בזמנים קדומים יותר, תפקידים אלו היו, לעיתים קרובות, סטריאוטיפים אתניים. בדרך כלל, שחקן המשנה לא אמור להאפיל על השחקן הראשי. הכינוי "שחקן משנה" בדרך כלל מתייחס להופעה ספציפית של שחקן; כלומר, אדם עשוי להיות שחקן משנה בסרט אחד, אך שחקן ראשי בסרט אחר.

בטלוויזיה, שחקנים עם תפקידי משנה הכוללים דיאלוג (כלומר, אינם ניצבים) מועסקים בדרך כלל על בסיס יומי, ללא חוזים ארוכי טווח.
# Box Office Mojo

Box Office Mojo|  |
|  |
| עמוד הבית של Box Office Mojo |
|
סוג |
מסד נתונים של סרטים  |
|
תקופת הפעילות |
7 באוגוסט 1998 – הווה (27 שנים) |
|
מייסדים |
ברנדון גריי |
|
בעלות |
אמאזון |
|
שירותים עיקריים |
מנוע חיפוש לסרטים ולהכנסותיהם |
|
הרשמה |
אופציונלית, חופשית |
|
www.boxofficemojo.com |
|   |

**בוקס אופיס מוג'ו** (באנגלית: **Box Office Mojo**, בתרגום חופשי: "קסם שוברי הקופות") הוא אתר אינטרנט העוקב אחרי ההכנסות לסרטי קולנוע שוברי קופות חדשים וישנים בצורה רציפה. האתר הוקם על ידי ברנדון גריי ב-7 באוגוסט 1998 ונכנסים אליו יותר מחצי מיליון גולשים מדי חודש. האתר מעודכן על בסיס יומי.

מלבד עדכונים שוטפים, האתר מציע גם ביקורות לסרטים חדשים ולסרטי השכרות. כמו כן קיימים באתר פורומים בנושאים שונים, בהם התפרסמו "משחקים" שונים הנסובים סביב שוברי הקופות.

האתר מקבץ מדי שבוע סכומי הכנסות מ-50 מדינות ברחבי העולם, בנוסף לארצות הברית ולקנדה. בין המדינות שהאתר מציג מידע הכנסות מהן: אוסטרליה, צ'כיה, צרפת, גרמניה, יפן, ליטא, הולנד, נורווגיה, רוסיה, חבר המדינות, קוריאה הדרומית, הרפובליקה הסינית והממלכה המאוחדת.

מאז 1999, מנוהל האתר על ידי ברנדון גריי. בתחילה היה האתר עצמאי, אולם ביולי 2008 נרכש האתר על ידי חברת אמאזון דרך חברת הבת שלה IMDb.

## עשרת שוברי הקופות העיקריים (ברחבי העולם)

|  |  |
| --- | --- |
|  |  ראו גם – **הסרטים המכניסים ביותר בכל הזמנים** |

לפי האתר, עשרת שוברי הקופות העיקריים ברחבי העולם הם:

1. אווטאר (2009) – 2,923.7 מיליון דולר
2. הנוקמים: סוף המשחק (2019) – 2,799.4 מיליון דולר
3. אווטאר: דרכם של המים (2022) – 2,320.2 מיליון דולר
4. טיטניק (1997) – 2,264.7 מיליון דולר
5. מלחמת הכוכבים - פרק 7: הכוח מתעורר (2015) – 2,071.3 מיליון דולר
6. הנוקמים: מלחמת האינסוף (2018) – 2,052.4 מיליון דולר
7. ספיידרמן: אין דרך הביתה (2021) – 1,922.5 מיליון דולר
8. עולם היורה (2015) – 1,671.5 מיליון דולר
9. מלך האריות (2019) – 1,663.0 מיליון דולר
10. הנוקמים (2012) – 1,520.5 מיליון דולר

## עשרת זיכיונות הסרטים שוברי הקופות העיקריים

לפי האתר, עשרת הזיכיונות שוברי הקופות העיקריים ברחבי העולם:

1. היקום הקולנועי של מארוול – **29,829.5** מיליון דולר
2. ספיידרמן – **10,613.0** מיליון דולר
3. מלחמת הכוכבים – **10,343.9** מיליון דולר
4. עולם הכישוף של ג'יי קיי רולינג – ‏**9,656.0** מיליון דולר
5. ג'יימס בונד – **7,836.4** מיליון דולר
6. הנוקמים – **7,767.4** מיליון דולר
7. מהיר ועצבני – **7,333.6** מיליון דולר
8. היקום הקולנועי של DC – ‏**7,191.4** מיליון דולר
9. באטמן – **6,843.8** מיליון דולר
10. אקס מן – **6,084.1** מיליון דולר

## קישורים חיצוניים

 מדיה וקבצים בנושא **Box Office Mojo** בוויקישיתוף
* אתר האינטרנט הרשמי של Box Office Mojo

* Box Office Mojo, ברשת החברתית פייסבוק
* Box Office Mojo, ברשת החברתית X (טוויטר)

## הערות שוליים
# אמזון לאו

אמזון לאו|  |
|
נתונים כלליים |
|
על שם |
חגורת קויפר  |
|
תקופת הפעילות |
2019–הווה (כ־7 שנים)  |
|
מדינה |
ארצות הברית  |
|   |
| leo.amazon.com |
|   |

**אמזון לאו** (באנגלית: **Amazon Leo**) היא חברת בת של חברת אמזון לאספקת שירותי אינטרנט באמצעות מערכת לוויינים. החברה הוקמה בשנת 2019 בשם "קויפר סיסטמס" ושינתה את שמה לשם הנוכחי בשנת 2025. מתוכנן להפעיל 3,236 לוויינים ומספר תחנות קרקע.

## היסטוריה

בשנת 2019 הנהלת אמזון הכריזה על פרויקט לאספקת שירותי אינטרנט דומה ל־סטארלינק. בראש הפרויקט הועמד רג'יב באידל, עובד לשעבר של סטארלינק, שפוטר ממנה בשנת 2018. בחברה החדשה נקלטו עובדים נוספים יוצאי החברה.

בשנת 2020 קיבלה החברה אישור מרשות התקשורת הפדרלית להקמת מערך של 3,236 לוויינים. עלות הפרויקט הוערכה בכ־10 מיליארד דולר.

בשנת 2021 נחתמו חוזים ראשונים לשיגור הלוויינים.

בשנת 2023 שוגר זוג לוויינים לניסוי המערכת, והניסוי הסתיים בהצלחה. בשנת 2025 החל שיגור לווייני המערכת.

## תיאור טכנולוגי

המערכת מתוכננת לכלול 3,276 לוויינים בגבהים של 590, 610 ו-630 ק"מ. השלב הראשון כולל 578 לוויינים. בנוסף לכך, המערכת תכלול 12 תחנות קרקע.

לצרכני המערכת יסופקו מסופי קצה משלושה סוגים – עם קצב העברה של 100 מגהבייט לשנייה, 400 מגהבייט לשנייה ו-1,000 מגהבייט לשנייה. במידה שנדרש היקף העברה גבוה יותר, ניתן לשלב מספר מסופים במקביל.

מטה החברה ממוקם ברדמונד. בקרבתו הוקם מפעל לייצור לוויינים, בעל יכולת ייצור של עד חמישה לוויינים ביום. במרכז החלל קנדי פועל מרכז לבדיקה סופית של מערכי לוויינים לפני שיגור.

## שיגורים

שיגור לווייני המערכת החל בדצמבר 2025 עם שיגור 27 לוויינים. בסך הכול, בשנת 2025 שוגרו 180 לוויינים, כולם מנמל החלל קייפ קנוורל באמצעות המשגר פאלקון 9.

בשנת 2026 החלו שיגורים גם ממרכז החלל הגיאני באמצעות המשגר אריאן 6, ובהמשך מתוכנן להתחיל בשיגור לוויינים בעזרת המשגר ניו גלן.

## קישורים חיצוניים

 מדיה וקבצים בנושא **אמזון לאו** בוויקישיתוף

* אתר האינטרנט הרשמי של אמזון לאו (באנגלית)
* תיאור הפרויקט
# סרט אסונות

טיטניק (1997) הוא סרט האסונות המצליח בכל הזמנים.
**סרט אסונות** הוא ז'אנר קולנועי אשר במרכז עלילתו קיים אסון מתקרב או מתמשך, כגון: תקלה במטוס במהלך טיסה, שרפה, ספינה בסכנת טביעה, התנגשות אסטרואיד בכדור הארץ, אסון טבע וכדומה.
סרטי אסונות הם ברוב המקרים דרמטיים בעלי אלמנטים רומנטיים, למעט מקרים יוצאי דופן (לדוגמה: הפלישה ממאדים).

## היסטוריה

פרק זה לוקה בחסר. אנא תרמו לוויקיפדיה והשלימו אותו.
## מאפייני הז'אנר

**סרטי אסונות** מאופיינים בכך שהם:

* כוללים אנסמבל גדול של שחקנים ידועים (שחלק משמעותי מתוכו לא שורד עד סוף הסרט).
* ריבוי עלילות-משנה, המתמקדות ב:
	+ בעלי תפקידים רשמיים ולא-רשמיים, אשר מנסים למנוע את האסון, להביא לסיומו או להתמודד עם תוצאותיו המידיות.
	+ דמויות של אזרחים, המנסים לברוח ממקום האסון. לרוב, עלילות אלו יכללו דרמות משפחתיות מלודרמטיות.

## סוגי אסונות

האסון שבסרטי האסונות יכול להיות:

* אסון אמיתי, שהתרחש במציאות, כמו בסרטים "טיטניק", "אפולו 13", "לחיות".
* אסון טבע, או אסון שמקורו בטבע, שעלול להתרחש במציאות, אשר לעיתים מוצג בסרט בצורה מוגזמת וקיצונית, למשל בסרטים "ארמגדון", "התפרצות", "היום שאחרי מחר", "2012".
* אסון מעשה ידי אדם שעלול להתרחש במציאות, אשר לעיתים מוצג בסרט בצורה מוגזמת וקיצונית, כמו בסרטים "שעת אפס!", "המגדל הלוהט", "נמל תעופה (1970)".
* אסון מסוג בדיוני לחלוטין, למשל בסרטים "קינג קונג", "גודזילה", "היום השלישי", "מלחמת העולמות", "כשהעולם עמד מלכת", "מחוז 9", "יעד סופי".

## יוצרים בולטים בז'אנר

* רולנד אמריך
* מייקל ביי

## ראו גם

* סרט מתח
* סרט אימה

## קישורים חיצוניים

 מדיה וקבצים בנושא **סרט אסונות** בוויקישיתוף
 ערך זה הוא קצרמר בנושא סרטים. אתם מוזמנים לתרום לוויקיפדיה ו**להרחיב אותו**.
# גנאדי טרטקובסקי

גנאדי טרטקובסקי
Genndy Tartakovsky|  |
|
לידה |
17 בינואר 1970 (בן 56) מוסקבה, ברית המועצות  |
|
שם לידה | Геннадий Борисович Тартаковский  |
|
מדינה |
ארצות הברית, ברית המועצות  |
|
מקום מגורים | * ברית המועצות
* הממלכה המאוחדת
 |
|
השכלה | * בית ספר מנצ'סטר לאומנות (1989)
* מכללת קולומביה שיקגו
* בית הספר התיכון ליין
 |
|
תקופת פעילות |
מ-1988  |
|
השקפה דתית |
יהדות  |
|
ילדים | Jacob Tartakovsky, Lilah Tartakovsky  |
|
מספר ילדים |
3  |
|
פרסים והוקרה | * פרס וינזור מקיי (2006)
* פרס אמי לסדרת האנימציה הטובה ביותר
 |
|
חתימה |   |
| **פרופיל ב-IMDb** |
|   |

המעבדה של דקסטר. מסרט סטודנטים לסדרה מצליחה.
 **גנאדי בוריסוביץ' טרטקובסקי** (ברוסית: **Геннадий Борисович Тартаковский**; באנגלית: **Gennady Borisovich Tartakovsky**; נולד ב-17 בינואר 1970) הוא אנימטור ובמאי אמריקאי. עבודתו מושפעת בעיקר מקומיקס אמריקאי ומאנימה.

טרטקובסקי נולד במוסקבה שבברית המועצות למשפחה יהודית. אביו בוריס עבד כרופא שיניים עבור משרדים ממשלתיים ועבור נבחרת ברית המועצות בהוקי קרח, ואמו, מרים, הייתה עוזרת מנהל בבית ספר. לפני שהיגרו לארצות הברית חיו באיטליה, ובהיותו בן 7 עברו לארצות הברית בשל גילויי אנטישמיות.
טרטקובסקי למד קולנוע בקולג' קולומביה בשיקגו, ובמכון האמנויות של קליפורניה. (באנגלית: California Institute of the Arts.)

קריירת האנימציה המוקדמת שלו הורכבה מעבודותיו בסדרות אנימציה שונות, כמו באטמן: איש העטלף. מאוחר יותר, הוא התקבל לעבודת ציורי סטוריבורדים בשביל תוכניתה של האנה-ברברה, שני כלבים טיפשים. (באנגלית: 2 stupid dogs.)

## עבודות עיקריות

טרטקובסקי ידוע בעיקר בזכות יצירת, כתיבת ובימוי הסדרות המצוירות המעבדה של דקסטר וג'ק הסמוראי שזכו להצלחה רבה. המעבדה של דקסטר התפתחה מסרט סטודנטים הנשא את אותו השם, אשר הופק על ידו בזמן שהוא למד במכון האומניות בקליפורניה. בנוסף, הוא עזר להפיק את הסדרה בנות הפאוור פאף, בה ביים פרקים רבים, ושימש כמנהל האנימציה של גרסת הסרט. הוא גם ביים את מלחמת הכוכבים: מלחמת המשובטים, סדרת טלוויזיה מצליחה ביקום מלחמת הכוכבים, המבוססת על עלילות מלחמת המשובטים.

בשנת 2019 עלתה לשידור סדרת האנימציה שיצר "Primal" עבור רצועת השידור הלילית "אדולט סווים" של הערוץ קַרטוּן נטוורק.

בשנת 2021 עבד על התסריט של הסרט "מפלצת של מלון: הפוך על הפוך" שביים דרק דריימון.

בשנת 2025 ביים וכתב את הקומדיה המונפשת "חרדת סירוס" שעלה ישירות לשירות הסטרימינג "נטפליקס".

## קישורים חיצוניים

 מדיה וקבצים בנושא **גנאדי טרטקובסקי** בוויקישיתוף

* גנאדי טרטקובסקי, ברשת החברתית Goodreads
* גנאדי טרטקובסקי, במסד הנתונים הקולנועיים IMDb (באנגלית)
* גנאדי טרטקובסקי, באתר AllMovie (באנגלית)
* גנאדי טרטקובסקי, באתר Rotten Tomatoes (באנגלית)
* גנאדי טרטקובסקי, במסד הנתונים הקולנועיים KinoPoisk (ברוסית)
* גנאדי טרטקובסקי, באתר MusicBrainz (באנגלית)
* גנאדי טרטקובסקי, באתר Discogs (באנגלית)
* אבנר שביט, קאן‏, "קראו לי רוסי מלוכלך": במאי "מפלצת של מלון 3" על הילדים שגרמו לו להרגיש כמו מפלצת, באתר וואלה, 9 ביולי 2018